ശിവന്കുട്ടി വിദ്യാഭ്യാസമന്ത്രിയായി തുടരാന് യോഗ്യനല്ല വി.ഡി. സതീശന് തിരുവനന്തപുരം: മുണ്ടുമടക്കിക്കുത്തി റൗഡിയെപ്പോലെ നിയമസഭയില് ഡെസ്ക്കിനു മുകളില് കയറുകയും ഡയസില് കയറി തോന്ന്യാസം കാണിക്കുകയും ചെയ്ത വി. ശിവന്കുട്ടി വിദ്യാഭ്യാസമന്ത്രിയായി തുടരാന് യോഗ്യനല്ലെന്ന് പ്രതിപക്ഷ നേതാവ് വി.ഡി. സതീശന്. നിയമസഭ കൈയാങ്കളിക്കേസില് സര്ക്കാറിന്െറ അപ്പീല് തള്ളിയ സാഹചര്യത്തില് മന്ത്രി രാജിവെക്കണമെന്നാവശ്യപ്പെട്ട് യു.ഡി.എഫ് ജില്ല കമ്മിറ്റി സെക്രേട്ടറിയറ്റിനു മുന്നില് സംഘടിപ്പിച്ച ധര്ണ ഉദ്ഘാടനം ചെയ്യുകയായിരുന്നു അദ്ദേഹം. കേസില് സ്വതന്ത്രവും നീതിപൂര്വകവുമായ വിചാരണ നടക്കാന് മന്ത്രി രാജിവെക്കണം. ശിവന്കുട്ടി മന്ത്രിസ്ഥാനത്തിരുന്നാല് സ്വതന്ത്രവും നീതിപൂര്വകവുമായ വിചാരണ സാധ്യമാകില്ല. സ്വതന്ത്രവും നീതിപൂര്വകവുമായ വിചാരണ ഉറപ്പാക്കാനുള്ള ഉത്തരവാദിത്തം സര്ക്കാറിനുണ്ട്. അതിനാല് ശിവന്കുട്ടി രാജിവെച്ചുവേണം വിചാരണയെ നേരിടാന്. ശിവന്കുട്ടിയോട് രാജി ആവശ്യപ്പെടാന് മുഖ്യമന്ത്രിയും സി.പി.എമ്മും തയാറാകണം. ഡോ.എം.കെ. മുനീര്, പി.ടി. തോമസ്, ടി. സിദ്ദീഖ്, പി.സി. വിഷ്ണുനാഥ്, വി.എസ്. ശിവകുമാര്, ബീമാപള്ളി റഷീദ്, പി.കെ. വേണുഗോപാല്, കൊട്ടാരക്കര പൊന്നച്ചന്, ഇറവൂര് പ്രസന്നകുമാര് എന്നിവര് സംസാരിച്ചു. tvgpb1 മന്ത്രി വി. ശിവന്കുട്ടി രാജിവെക്കണമെന്ന് ആവശ്യപ്പെട്ട് സെക്രേട്ടറിയറ്റിന് മുന്നില് സംഘടിപ്പിച്ച യു.ഡി.എഫ് പ്രതിഷേധം പ്രതിപക്ഷനേതാവ് വി.ഡി. സതീശന് ഉദ്ഘാടനം ചെയ്യുന്നു